ΝΤΡΟΠΗ! ΠΡΟΣΠΑΘΟΥΝ ΝΑ ΕΦΑΡΜΟΣΟΥΝ ΤΑ ΣΧΕΔΙΑ ΓΕΩΡΓΙΑΔΗ - ΒΟΡΙΔΗ ΚΑΙ ΝΑ ΚΛΕΙΣΟΥΝ ΤΟ ΦΛΕΜΙΓΚ!

   Με μια αιφνιδιαστική ενέργεια μόλις σήμερα το μεσημέρι, ενημερωθήκαμε από έγγραφο που υπογράφει ο αναπληρωτής Υπουργός κος Πολάκης και απευθύνεται στην 1η ΥΠΕ και στο Νοσοκομείο, πως η πρόθεση της Κυβέρνησης και του Υπουργείου είναι (στην ουσία) να εφαρμόσει το σχέδιο Γεωργιάδη - Βορίδη και να οδηγήσει στο κλείσιμο το Αμαλία Φλέμιγκ.
   Πρόκειται για πλήρη συμφωνία της σημερινής Κυβέρνησης με τη Διοίκηση του Νοσοκομείου που ποτέ δε σταμάτησε να επιδιώκει το κλείσιμο του Φλέμιγκ (για το οποίο εξάλλου διορίστηκε από τον Γεωργιάδη).  Φαίνεται πως οι ...διαβουλεύσεις έπιασαν τόπο.
   Παρά το μασκάρεμα με την προσεκτικότερη επιλογή λέξεων και φράσεων, παρά το ότι προσπαθούν να το μπερδέψουν με το εντελώς κλειστό "ΠΑΠΑΔΗΜΗΤΡΙΟΥ",παρά τον "εξωραϊσμό", είναι για μας φανερό πως πρόκειται για το ίδιο σχέδιο κλεισίματος.
   Η ΠΕΡΙΠΤΩΣΗ "ΦΛΕΜΙΓΚ", που κατάφερε  με τον αγώνα εργαζομένων και κατοίκων, να μείνει ανοιχτό και να εφημερεύει σήμερα, εξυπηρετώντας 3.500 ανθρώπους κάθε μήνα, είναι το πρώτο που δέχεται την **νέα επίθεση στην περίθαλψη**. Θα ακολουθήσουν και άλλα κλεισίματα και άλλες καταργήσεις μονάδων και "συμπτύξεις" και νέες κινητικότητες και νέες μειώσεις στους μισθούς....

**ΕΙΝΑΙ ΛΟΙΠΟΝ ΑΝΑΓΚΗ ΝΑ ΑΝΤΙΣΤΑΘΟΥΜΕ ΣΥΝΟΛΙΚΑ ΚΑΙ ΣΥΛΛΟΓΙΚΑ ΓΙΑΤΙ ΜΑΣ ΑΦΟΡΑ ΟΛΟΥΣ!**

**ΓΙΑ ΑΛΛΗ ΜΙΑ ΦΟΡΑ ΝΑ ΜΑΤΑΙΩΣΟΥΜΕ ΤΑ ΣΧΕΔΙΑ ΤΟΥΣ!**

**Οι εργαζόμενοι και ο λαός της περιοχήςνα μην ΤΟΥΣ ΑΦΗΣΟΥΜΕ ΝΑ ΚΛΕΙΣΟΥΝ ΤΟ ΦΛΕΜΙΓΚ!**

ΑΠΑΙΤΟΥΜΕ ΝΕΟ ΟΡΓΑΝΙΣΜΟ ΠΟΥ ΘΑ ΕΞΑΣΦΑΛΙΖΕΙ ΤΗΝ ΠΛΗΡΗ ΛΕΙΤΟΥΡΓΙΑ ΚΑΙ ΑΠΟΚΑΤΑΣΤΑΣΗ ΤΟΥ ΦΛΕΜΙΓΚ.

ΑΠΑΙΤΟΥΜΕ ΤΗΝ ΑΠΟΣΥΡΣΗ ΤΗΣ ΜΑΣΚΑΡΕΜΕΝΗΣ ΑΠΟΦΑΣΗΣ ΓΕΩΡΓΙΑΔΗ - ΒΟΡΙΔΗ

ΑΠΕΥΘΥΝΟΥΜΕ ΚΑΛΕΣΜΑ ΣΤΟ ΛΑΟ ΤΗΣ ΠΕΡΙΟΧΗΣ ΚΑΙ ΣΤΟΥΣ ΕΡΓΑΖΟΜΕΝΟΥΣ ΤΩΝ ΝΟΣΟΚΟΜΕΙΩΝ ΓΙΑ ΣΥΝΤΟΝΙΣΜΕΝΕΣ ΚΙΝΗΤΟΠΟΙΗΣΕΙΣ.

**ΞΕΚΙΝΑΜΕ ΤΟΝ ΑΓΩΝΑ ΕΝΑΝΤΙΑ ΣΤΟ ΛΟΥΚΕΤΟ!**

ΟΧΙ ΣΤΗΝ ΝΕΑ ΕΠΙΘΕΣΗ ΣΤΗΝ ΠΕΡΙΘΑΛΨΗ.

ΟΧΙ ΣΤΑ ΝΕΑ ΛΟΥΚΕΤΑ ΝΟΣΟΚΟΜΕΙΩΝ.

ΣΩΜΑΤΕΙΟ ΕΡΓΑΖΟΜΕΝΩΝ

 "Α. ΦΛΕΜΙΓΚ"